168 Óra Online - A rendőrség félrevezette Gergő szüleit
Vagy írja be a keresendő szót, amelyre keresni szeretne: Szerda, 2012. június 13. 08:33
A rendőrség félrevezette Gergő szüleit
Nem nyomozott, mert nem is tehette ezt a rendőrség a Hajógyári-szigetről 2006-ban eltűnt szécsényi Strehó Gergő ügyében, mivel az illetékes rendőrök akkor csak közigazgatási eljárást rendeltek el, márpedig ilyen esetben érdemi nyomozati munkára nincs lehetőség.
– Közigazgatási eljárás keretében nem lehet csinálni semmit! Nem hallgathatnak ki tanúkat, nem foglalhatnak le bizonyítékokat, mint például a biztonsági kamerák felvételeit. Ha gyanús eltűnés történt – márpedig Gergő eseté­ben több mint furcsa, hogy egyik pillanatról a másikra nyoma veszett – el kellett volna rendelni a nyomozást – mondta Labancz Ferenc volt nyomozó a Blikknek.
Így nem csoda, hogy Gergő szülei falakba ütköztek, és az sem, hogy az eljárást a fiú lakhelyén, Szécsényben folytatták le, holott a fiú onnan száz kilométerre, Budapesten tűnt el. A büntető-eljárási törvény szerint csak nyomozás elrendelésekor illetékes az eltűnés helye szerinti kapitányság, közigazgatási eljárásban nem.
Az országos rendőrfőkapitány, Hatala József szakmai vizsgálatot rendelt el négy hajógyári-szigeti rejtélyes eset kapcsán. – Vizsgáljuk, hogy megtettek-e mindent. Strehó Gergő eltűnését pedig kiemelten tekintjük át – mondta Garamvölgyi László, az ORFK szóvivője.
– Arról biztosítottam a szülőket, hogy nem maradhat nyitott kérdés az ügyben. A nyomozóim úgy fogják keresni a fiukat, mintha a sajátjuk lenne – mondta Fülöp Valter, aki hozzátette: apaként megindította a Strehó szülők fájdalma.
Az ügy kapcsolatban áll azzal, hogy négy rendőrt és a többek között a Hajógyári-szigeten is érdekelt vállalkozót, Vizoviczki Lászlót és emberét tartóztatták le korrupció gyanúja miatt.
2012-06-13 10:51:48 #1
Pintér a helyén van!!!!!!!!!!!!!!!!!!!!!!!!!!!!!!!!!!!!!! Gond egy szál se??????????????